**Doktori ösztöndíj-lehetőségek a francia atomenergetikai kutatóintézet-hálózatnál (CEA) – nem csak atomenergiára**

A francia atomenergetikai kutatóintézet az idei évben is mintegy kétszáz doktori ösztöndíj-témát hirdetett meg a kapcsolódó – tágan értelmezett - tudományos és mérnöki területeken végzők számára, amikre várják érdeklődő magyar fiatalok jelentkezését is. Konkrét jelentkezési határidó – ellentétben más intézmények hasonló programjaival – nincs, a téma kiválasztását követően a jelentkezőnek az ott megadott témavezetővel kell közvetlenül fölvennie a kapcsolatot. **A pályázat az adott témára akkor zárul, amikor a témavezető úgy látja, hogy megtalálta az arra alkalmas fiatalt.** Ezen túlmenően tekintettel arra, hogy a témák zömében a munkát szeptember-októberben el kell kezdeni és addig – természetesen akkor, ha a jelentkező mellett döntött a CEA – a szükséges formalitásokat is le kell folytatni, javasoljuk, hogy az érdeklődők **a lehető leghamarabb vegyék föl a kapcsolatot a kiválasztott téma vezetőjével!**

**Jelentkezés és finanszírozás**

**Jelentkezés**

A pályázás föltétele, hogy a jelentkező rendelkezzen olyan Master 2 diplomával, ami alapkövetelmény a doktori iskolába történő beiratkozáshoz. A Master 2 szintű diplomával és mellette a diplomát kiadó egyetem arról kiadott igazolásával, hogy a pályázó doktori iskolába beiratkozhat, a CEA-val kötendő doktoranduszi szerződés első napját megelőzően már rendelkeznie kell a pályázónak.

A CEA-doktoranduszi szerződés megkötésére azt követően nyílik lehetőség, hogy a CEA főigazgatója által elnökölt zsűri elfogadta a jelentkezést. A finanszírozási háttér függvényében bizonyos témakörök esetében a CEA főigazgatója az év bármelyik szakában dönthet a támogatás megítéléséről. A szükséges tudnivalók érdekében a jelentkezők forduljanak közvetlenül a CEA általuk kiválasztott kutatócsoportjához.

**Finanszírozási formák**

A doktoranduszi szerződések finanszírozása érdekében a CEA különböző forrásokat mozgósít. Ennek függvényében a CEA vagy munkáltatója is lesz a doktorandusznak, vagy nem.

* **CFR** (Contrat formation par la recherche): **100%-ban a CEA központi költségvetéséből finanszírozott szerződés**
* **CTBU** (Contrat de thèse sur budget unité): **100%-ban a doktoranduszt fogadó kutatási egység költségvetéséből finanszírozott szerződés**

A CFR és CTBU típusú doktoranduszi szerződések támogatására a CEA főigazgatójának és a partner doktori iskola egyaránt pozitív döntése alapján van lehetősség.

* **CTCI** (Contrat de thèse CEA Industrie) **és CTCR** (Contrat de thèse CEA Région): **50-50%-ban a CEA és az ipari partner vagy régió által társfinanszírozott szerződések**

A CTCI és CTCR típusú szerződések akkor támogathatók, ha a jelentkező pályázati anyagára egyformán pozitív választ adott a CEA főigazgatója, az ipari partner (vagy a partner régió) és a partner doktori iskola.

E két utóbbi szerződés-típus esetében a CEA és az ipari partner, illetve a CEA és a régió együttműködési megállapodást köt. Ez a dokumentum rögzíti az együttműködés mikéntjéét és a felek kötelezettségeit (követelményrendszer, a doktorandusz munkájának figyelemmel kísérése, a program finanszírozása, szellemi tulajdon, felelősségi kérdések…). A szerződéskötéshez szükséges típusmintákat kérésre az INSTN/SFRES megküldi az érintett kutatási egységnek.

**A CFR, CTBU CTCI és CTCR típusú szerződések finanszírozásakor:**

* a doktorandusszal kötött megállapodás egy **3 évre szóló, határozott időtartamú (CDD) munkaszerződés, ahol a CEA a munkáltató,**
* a doktorandusz bruttó havi bére **2043,54 € az első és a második évben, míg** **2104,62 € a harmadik évben.** (2010. január 1-i értéken számított összeg, bázisérték („point”) 5,52 €);
* a nyertes pályázókat az INSTN/SFRES közvetlenül tájékoztatja az ösztöndíj odaítéléséről.
* **CCNE** (Contrat CEA non employeur): a CCNE-típusú (azaz amikor a CEA nem munkáltatója a doktorandusznak) szerződések esetében **az anyagi hátteret egy külső (de szintén nagyon komoly tudományos partner vagy finanszírozó ügynökség) intézmény (**CNRS, ADEME, INRA, INRIA, CERN...) **biztosítja, a CEA csupán a doktorandusz bérének 50%-át fedezi.**
* a CCNE-szerződések esetében a kiválasztás ugyanúgy a kiválósági föltételek szerint történik, mint a többi szerződésnél, azaz a döntést a CEA főigazgatója által elnökölt bizottság hozza meg.

A kiírással kapcsolatos tudnivalók elérhetősége:

FR <http://www-instn.cea.fr/formations/formation-par-la-recherche/doctorat.html>

EN <http://www-instn.cea.fr/en/education-and-training/research-training/phd-programs.html>

A választható kutatási (PhD-dolgozat) témák listája a következő linkeken érhető el:

FR: <http://www-instn.cea.fr/formations/formation-par-la-recherche/doctorat/liste-des-sujets-de-these.html>

EN: <http://www-instn.cea.fr/en/education-and-training/research-training/phd-programs/list-of-thesis-subjects.html> (szinte minden téma elérhető angol fordításban)

A CEA részéről jelezték, szívesen fogadják a NUMERICS programban azon, jelenleg még MSc-tanulmányaikat folytató magyar hallgatókat, akik kifejezetten a következő területek iránt érdeklődnek:

* numerikus szimuláció,
* tudományos számítás,
* mesterséges intelligencia.

A programról bővebben: <http://numerics.cea.fr/>

**Figyelem! A NUMERICS programra speciális jelentkezési szabályok vonatkoznak, a jelentkezési határidő:**

**2019. április 30.!**

A NUMERICS iránt érdeklődőket kérjük, vegyék föl a kapcsolatot a projekt felelősével:

Jean-Luc Zimmermann, PhD

Doctoral Training Program Coordinator

cid:image002.jpg@01D4DDB3.461060F0PhD Program Project Manager

INSTN-SFRES, CEA-Saclay

F-91191 Gif-sur-Yvette

Tel: +33 1 69 08 88 97

<mailto:jean-luc.zimmermann@cea.fr>

<http://numerics.cea.fr/>

*Kérjük Önöket, a TéT-attaséi hivatal munkájának hatékonyságát erősítendő osszák meg a pályázattal kapcsolatos tapasztalataikat velünk a* [*norbert.somogyi@mfa.gov.hu*](mailto:norbert.somogyi@mfa.gov.hu) *címen. Visszajelzésüket előre is köszönjük!*